recursal/SuperWikiNEXT-32B huggingface dataset:
**อะเกรตเดย์อินฮาร์เล็ม** หรือ **ฮาร์เล็ม 1958** เป็นชื่อของภาพถ่ายขาวดำของกลุ่มนักดนตรีแจ๊สจำนวน 57 คน ที่ถ่ายเมื่อปี ค.ศ. 1958 บริเวณริมถนน หน้าอาคารแห่งหนึ่งในย่านฮาร์เล็ม มหานครนิวยอร์ก

ภาพหมู่นี้ถ่ายโดยอาร์ต เคน ช่างภาพอิสระของนิตยสารเอสไควร์ เมื่อเวลาประมาณ 10 นาฬิกา ของวันหนึ่งกลางฤดูร้อนของปี 1958 บริเวณหน้าบ้านเลขที่ 17 ถนนสายที่ 126 (อยู่ระหว่างฟิฟต์แอฟวะนิว และเมดิสันแอฟวะนิว) ในย่านฮาร์เล็มตะวันออก พิมพ์ครั้งแรกในนิตยสารเอสไควร์ ฉบับเดือนมกราคม ค.ศ. 1959 และกลายเป็นภาพถ่ายที่มีชื่อเสียง

ในปี ค.ศ. 1994 เรื่องราวเกี่ยวกับเบื้องหลังภาพถ่ายภาพนี้ถูกนำมาสร้างเป็นภาพยนตร์สารคดี *A Great Day in Harlem* ซึ่งได้รับการเสนอชื่อเข้าชิงรางวัลภาพยนตร์สารคดียอดเยี่ยม รางวัลออสการ์ ประจำปี 1995

ภาพถ่ายนี้ถูกนำมาอ้างอิงถึงในภาพยนตร์ปี 2004 ของสตีเว่น สปีลเบิร์กเรื่อง *The Terminal* (เดอะ เทอร์มินัล ด้วยรักและมิตรภาพ) นำแสดงโดยทอม แฮงค์ รับบทเป็น วิคเตอร์ นาวอร์สกี้ ชาวยุโรปตะวันออกที่ตกค้างอยู่ที่ท่าอากาศยานนานาชาติจอห์น เอฟ. เคนเนดี หลังจากพยายามเดินทางเข้าสหรัฐอเมริกา เพื่อตามหาลายเซ็นของนักดนตรีคนสุดท้าย จากทั้ง 57 คนที่ปรากฏในภาพถ่าย A Great Day in Harlem เพื่อเป็นการสืบทอดความฝันของบิดาผู้ล่วงลับ ที่ใช้เวลา 40 ปีตามสะสมลายเซ็นของนักดนตรีทั้งหมด ในภาพยนตร์เรื่องนี้ มี เบนนี โกลสัน นักแซกโซโฟนชาวอเมริกัน หนึ่งในนักดนตรีในภาพถ่ายที่ยังมีชีวิตอยู่ ร่วมแสดงรับเชิญด้วย

นักดนตรีในภาพถ่าย
-----------------

|  |  |  |
| --- | --- | --- |
| * Red Allen
* Buster Bailey
* Count Basie
* Emmett Berry
* Art Blakey
* Lawrence Brown
* Scoville Browne
* Buck Clayton
* Bill Crump
* Vic Dickenson
* Roy Eldridge
* Art Farmer
* Bud Freeman
* Dizzy Gillespie
* Tyree Glenn
* Benny Golson
* Sonny Greer
* Johnny Griffin
* Gigi Gryce
 | * Coleman Hawkins
* J.C. Heard
* Jay C. Higginbotham
* Milt Hinton
* Chubby Jackson
* Hilton Jefferson
* Osie Johnson
* Hank Jones
* Jo Jones
* Jimmy Jones
* Taft Jordan
* Max Kaminsky
* Gene Krupa
* Eddie Locke
* Marian McPartland
* Charles Mingus
* Miff Mole
* Thelonious Monk
* Gerry Mulligan
 | * Oscar Pettiford
* Rudy Powell
* Luckey Roberts
* Sonny Rollins
* Jimmy Rushing
* Pee Wee Russell
* Sahib Shihab
* Horace Silver
* Zutty Singleton
* Stuff Smith
* Rex Stewart
* Maxine Sullivan
* Joe Thomas
* Wilbur Ware
* Dickie Wells
* George Wettling
* Ernie Wilkins
* Mary Lou Williams
* Lester Young
 |

แหล่งข้อมูลอื่น
---------------

* - about the photo.
* - about the documentary.
* "Jazz's Most Iconic Photo is Half a Century Old" เก็บถาวร 2008-10-16 ที่ เวย์แบ็กแมชชีน by Alan Kurtz (Jazz.com เก็บถาวร 2015-10-21 ที่ เวย์แบ็กแมชชีน)
* Review of *A Great Day in Harlem*

พิกัดภูมิศาสตร์: 40°48′25″N 73°56′28″W﻿ / ﻿40.806874°N 73.941005°W﻿ / 40.806874; -73.941005
ฮูวอิสสติลสแตนดิ้ง (อังกฤษ: Who's still standing) เป็นเกมโชว์ตอบคำถามแบบ Head to Head เริ่มออกอากาศในสหรัฐอเมริกาเมื่อวันที่ 19 ธันวาคม พ.ศ.2554 จนถึงวันที่ 30 มกราคม พ.ศ.2555 ทางสถานีโทรทัศน์เอ็นบีซี ผลิตรายการโดยอาร์มอร์ซ่าฟอร์แมต สมาร์ทด็อกมีเดีย และยูนิเวอร์แซลเทเลวิชั่น ดำเนินรายการโดย เบน ไบเล่ย์

ลักษณะการแข่งขัน
----------------

แบ่งออกเป็น 2 รอบ คือรอบปกติกับรอบ Speed Round (กรณีเกมของผู้เข้าแข่งขันเสร็จสิ้นแล้วเหลือนักสู้อยู่บนเวทีอย่างน้อย 2 คน) เริ่มเกมนักสู้แต่ละคนยืนประจำหลุมประตูกลของตัวเอง ล้อมรอบผู้เข้าแข่งขันที่ยืนอยู่บนหลุมประตูกลกลางเวที

### รอบปกติ

เริ่มเกมผู้เข้าแข่งขันจะได้รับตัวช่วยในการผ่านไปก่อน 2 ครั้ง หลังจากนั้นให้ผู้เข้าแข่งขันเลือกหมายเลขนักสู้มารอบละ 1 หมายเลขเพื่อดวลหาคนเข้ารอบ-ตกรอบ เริ่มเกมรอบนั้นให้นักสู้ตอบคำถามแรกของรอบนั้นก่อนเป็นคนแรก สลับกับผู้เข้าแข่งขันไปเรื่อยๆ โดยมีเวลาตอบคำถามข้อละ 20 วินาทีผู้เข้าแข่งขันมีใช้ตัวช่วยในการผ่านได้ 2 ครั้ง เมื่อผู้เข้าแข่งขันผ่าน ให้นักสู้อีกคนตอบคำถามนั้นภายใน 20 วินาทีเช่นเดิมถ้าผู้เข้าแข่งขันผ่านแล้วนักสู้ตอบได้คำถามข้อต่อไปนั้นผู้เข้าแข่งขันจะต้องตอบข้อนั้นไป

ลักษณะของแต่ละคำถามนั้นจะมีทั้งประโยคใบ้หรือประโยคคำถาม และตัวคำตอบจะเป็นช่องว่างหลายช่องแล้วแต่จำนวนตัวอักษร เครื่องหมายวรรคตอน ตามที่มีในคำตอบ และจะเติมให้เฉพาะเครื่องหมายวรรคตอนกับตัวอักษรบางตัวเท่านั้น

คนไหนที่ตอบไม่ถูกภายในเวลา 20 วินาทีก็จะตกรอบแล้วตกลงไปจากเวทีด้วยหลุมประตูกลถ้าหากผู้แข่งขันเข้ารอบ ก็จะได้ขโมยเงินที่เรียกว่า "ค่าหัว" ซึ่งจะมีมูลค่าตั้งแต่ $1,000 ถึง $20,000 ซึ่งอยู่ตรงหน้านักสู้แต่ละคน (ขโมยค่าหัวของนักสู้ที่ตกรอบแพ้ผู้เข้าแข่งขัน) แต่ถ้าผู้เข้าแข่งขันตกรอบ ฝ่ายนักสู้ก็จะได้รับเงินรางวัลกลับบ้านไปก่อน $10,000

```
(ในรอบที่ 8 หรือ 9 จะได้เงิน $25,000 สำหรับรอบที่ 10 จะได้เงิน $50,000) พร้อมกับนำพานักสู้ที่เหลือเข้ารอบ Speed Round ทันทีแต่ถ้าผู้เข้าแข่งขันทำให้นักสู้ตกรอบได้ 10 คน ก็จะได้เงินรางวัล $250,000 หรือ $500,000 หรือ $1,000,000 ก็ได้
```

บางรอบในรอบดังกล่าวอาจจะเป็นรอบ Speciality Round ซึ่งเป็นรอบที่มีคำถามคำตอบเป็นสิ่งที่กำหนดล้วนๆ

ผู้เข้าแข่งขันสามารถถอนตัวออกจากการแข่งขันพร้อมกับรับเงินที่สะสมอยู่กลับบ้านไปได้ตั้งแต่ก่อนเกมการดวลรอบที่ 6 ซึ่งจะได้แค่ครึ่งหนึ่งของที่สะสม หรือก่อนเกมการดวลรอบที่ 8 ขึ้นไปซึ่งจะได้ตามที่สะสมทั้งหมด แต่ถ้าเล่นรอบที่ 6 จะได้รับตัวช่วยในการผ่านเพิ่ม 1 ครั้ง

### รอบ Speed Round

หลังจากเสร็จสิ้นเกมของผู้เข้าแข่งขัน (ไม่ว่าผู้เข้าแข่งขันขอถอนตัวแล้วรับเงินสะสมกลับบ้านไปหรือผู้เข้าแข่งขันตกรอบใดๆ ก็ตาม) นักสู้ที่เหลืออย่างน้อย 2 คนขึ้นไปจะได้เข้าไปเล่นรอบ Speed Round 

กติการอบนี้ก็คือ นักสู้แต่ะคนผลัดกันตอบคำถามคนละ 1 คำถามให้ถูกภายในเวลา 10 วินาที เมื่อนักสู้ตอบคำถามถูกต้องได้ภายในเวลา 10 วินาที ก็จะสะสมเข้ากองกลางข้อละ $1,000 (ภายหลังเป็นข้อละ $2,000) แต่ถ้านักสู้คนไหนตอบไม่ถูกภายใน 10 วินาทีก็จะตกรอบ พร้อมกับตกลงไปจากเวทีด้วยหลุมประตูกล แข่งกันแบบนี้ไปเรื่อยๆ จนกว่าจะเหลือนักสู้ยืนอยู่บนเวทีเพียงคนเดียว ก็จะกลับบ้านพร้อมเงินสะสมกองกลางรอบดังกล่าวและเงินที่นักสู้ชนะผู้เข้าแข่งขันทั้งหมด

หมายเหตุ
--------

กรณีผู้เข้าแข่งขันหรือนักสู้กลับบ้านพร้อมเงินที่ได้รับไปแล้ว ทางรายการจะมี 2 ทางเลือกคือ รับเงินที่ได้แล้วเดินลงไป หรือรับเงินที่ได้แล้วขอตกลงไปในหลุมประตูกล

ดูเพิ่มเติม
-----------

ตกสิบหยิบล้าน Still Standing Thailand
**เฮเลน ที. เอดเวิดส์** (27 พฤษภาคม 1936 – 21 มิถุนายน 2016) เป็นนักฟิสิกส์ชาวอเมริกัน เธอเคยเป็นผู้นำกลุ่มนักวิทยาศาสตร์ในการออกแบบและก่อสร้างเครื่องเร่งอนุภาคเทวาตรอนที่ห้องปฏิบัติการเครื่องเร่งอนุภาคแห่งชาติแฟร์มี

อาชีพ
-----

เอดเวิดส์เป็นที่รู้จักกันในฐานะผู้นำทางการออกแบบ การก่อสร้าง การว่าจ้างและการดำเนินงานของเครื่องเร่งอนุภาคเทวาตรอน ซึ่งเป็นเครื่องเร่งอนุภาคที่ทรงพลังที่สุดในโลกเป็นเวลาถึง 25 ปี โดยมีการบันทึกไว้ว่าเกิดการชนของโปรตอนกับแอนติโปรตอนขึ้นเป็นครั้งแรกของเครื่องเร่งอนุภาคเทวาตรอนในปี 1985 ต่อมาถูกใช้ในการหาท็อปควาร์กในปี 1995 และเทานิวตรีโนในปี 2000 และเธอยังเป็นหนึ่งในผู้มีส่วนร่วมหลักในโครงการสุดยอดเครื่องเร่งอนุภาคสภาพนำยวดยิ่ง (Superconducting Super Collider; SSC) ในรัฐเทกซัส ซึ่งถูกยกเลิกไปเมื่อ 1993

ตั้งแต่ปี 1992 เป็นต้นมา เอดเวิดส์ได้สร้างผลงานสำคัญในการพัฒนาเครื่องเร่งเชิงเส้นตัวนำยิ่งยวดแบบความชันสูง ตลอดจนแหล่งกำเนิดอิเล็กตรอนที่สว่างและเข้มข้น เธอยังมีบทบาทสำคัญในการร่วมงานกับนักวิทยาศาสตร์จากสถาบันเดซีเพื่อพัฒนาเทคโนโลยีเครื่องเร่งอนุภาคสภาพนำยวดยิ่ง เธอเป็นผู้นำในการร่วมมือกันระหว่างแฟร์มีแล็บกับสถาบันเดซีและในการสร้างโฟโต้อินเจคเตอร์สำหรับอาคารทดสอบเทสลา (TESLA Test Facility) ในห้องปฏิบัติการของเยอรมัน แฟร์มีแล็บได้พัฒนาเทคโนโลยีเครื่องเร่งอนุภาคสภาพนำยวดยิ่งมาถึงขั้นที่สามารถนำเทคโนโลยีนั้นมาใช้กับเครื่องเร่งโปรตอนในอนาคตได้

อ้างอิง
-------

1. ↑  "Helen T. Edwards — MacArthur Foundation". *macfound.org*. สืบค้นเมื่อ 4 November 2016.
2. ↑  "The Shutdown Process". *Tevatron Home*. Fermi National Accelerator Laboratory. สืบค้นเมื่อ 12 October 2013.
3. ↑  "Helen Edwards, visionary behind Fermilab's Tevatron, dies". *fnal.gov*. 27 June 2016. สืบค้นเมื่อ 4 November 2016.
4. ↑  "DESY mourns Helen Edwards". *DESY*. DESY. สืบค้นเมื่อ 1 May 2019.
5. ↑  "Proton Improvement Plan-II". *Fermilab*. Fermilab. สืบค้นเมื่อ 1 May 2019.
|  |
| --- |
|  |
| เธียอา |
| สมัย: ราชอาณาจักรใหม่(1550–1069 BC) |
|  |
|  |
| ไฮเออโรกลีฟอียิปต์ |

**เธียอา** เป็นเจ้าหญิงชาวอียิปต์โบราณแห่งราชวงศ์ที่สิบแปด พระองค์เป็นพระราชธิดาของฟาโรห์ทุตโมสที่สี่ พระองค์ได้รับการตั้งพระนามตามพระอัยยิกาของพระองค์

มีข้อสันนิษฐานว่าพระองค์คือเจ้าหญิงที่ปรากฏบนภาพวาดในสุสานของโซเบ๊คโฮเทป (ทีที 63) และมีโถคาโนปิกของพระองค์ถูกพบในหุบเขาราชินี

พระองค์สิ้นพระชนม์ในระหว่างการครองราชย์ของฟาโรห์อเมนโฮเทปที่สาม ซึ่งเป็นพระเชษฐาของพระองค์ ตอนนี้ยังไม่ทราบสถานที่ฝังศพเดิมของพระองค์ พระศพของพระองค์ถูกฝังอยู่ในราชวงศ์ที่ยี่สิบเอ็ดใน Sheikh Abd el-Qurna พร้อมกับมัมมี่ของเจ้าหญิงอีกหลายพระองค์ เช่น อเมนเนโมเพต และ เพเตปิฮู ซึ่งอาจเป็นพระขนิษฐาของพระองค์ เจ้าหญิงเนเบตธีอา
เป็นพระราชนัดดาของพระองค์และเจ้าหญิงทาทาอู, เฮนูตินู, เมริทพทาห์, ซิทฮอริ และ วิไอย์ หลุมฝังศพถูกค้นพบในปี พ.ศ. 2400

อ้างอิง
-------


1. ↑  Dodson, Aidan และ Hilton, Dyan (2004). *The Complete Royal Families of Ancient Egypt*. London: Thames & Hudson. ISBN 0-500-05128-3. p.140
2. ↑  Dodson & Hilton, p.140
3. ↑  Aidan Dodson and Jac. J. Janssen, A Theban Tomb and Its Tenants, The Journal of Egyptian Archaeology, Vol. 75 (1989), pp. 125-138
4. ↑  Fletcher, p.145
**คุ้งสำเภา** เป็นตำบลหนึ่งของอำเภอมโนรมย์ ซึ่งอยู่ทางทิศเหนือของจังหวัดชัยนาท เป็นที่ตั้งที่ว่าการอำเภอมโนรมย์

ประวัติศาสตร์
-------------

ชื่อคุ้งสำเภาเพราะเป็นพื้นที่ติดแม่น้ำเจ้าพระยา มีเรือสำเภาและเรือค้าขายต่าง ๆ แล่นมาเทียบท่าเพื่อทำการค้าตั้งแต่อดีต คุ้งสำเภาจึงเป็นท่าเทียบเรือและเป็นจุดแวะพักระหว่างการเดินทางทางเรือที่สำคัญของเมืองชัยนาทเมื่อกว่า 200 ปีที่แล้ว เป็นตลาดและชุมชนที่มีชีวิตชีวามาก

ปัจจุบันตำบลคุ้งสำเภาได้รับการพัฒนาให้กลับมามีชีวิตชีวาเหมือนในอดีต กำแพงข้างถนนถูกวาดแบบสตรีทอาร์ตสะท้อนถึงสังคมท้องถิ่นที่รุ่งเรืองในอดีต ยังมีเรือสำเภาไม้สักขนาดใหญ่อายุกว่า 70 ปี ที่กู้ขึ้นมาจากแม่น้ำเจ้าพระยามาซ่อมแซมทาสีทองทั้งลำตั้งไว้ริมแม่น้ำเป็นสถานที่สำคัญ

ถนนคนเดินยาวประมาณ 1.5 กิโลเมตร เริ่มตั้งแต่บริเวณแพขนานยนต์จนถึงลานโพธิ์หน้าศาลเทพเจ้ากวนอู

ภูมิศาสตร์
----------

คุ้งสำเภาเป็นพื้นที่ที่แม่น้ำเจ้าพระยาไหลมาบรรจบกับแม่น้ำสะแกกรัง เกิดเป็นแม่น้ำ 2 สี เป็นจุดบรรจบระหว่างแม่น้ำสะแกกรังโทนสีเขียวกับแม่น้ำเจ้าพระยาโทนสีแดงเข้มที่กว้างกว่า

อ้างอิง
-------

1. ↑  "ชวนท่องเที่ยววิถีชุมชนตลาดเก่าคุ้งสำเภา อดีตเมืองท่าสำคัญของชัยนาท" [Invite you to travel the community way of the old market of Khung Samphao, former important harbour of Chai Nat]. *Manager Daily*. 2020-02-25. สืบค้นเมื่อ 2021-08-17.
2. ↑  "มนต์เสน่ห์ "ตลาดคุ้งสำเภา" ถนนคนเดินสุดคลาสสิคแห่งชัยนาท" [Charming of "Khung Samphao Market" Chai Nat classical walking street]. *Manager Daily*. 2015-03-22. สืบค้นเมื่อ 2021-08-17.
3. ↑  "ประมวลภาพ ความงามแม่น้ำ 2 สี เกาะคุ้งสำเภา จุดบรรจบเจ้าพระยา-สะแกกรัง (คลิป)" [Photo collection of the beauty of the river in 2 colours, Khung Samphao Isle the confluence of Chao Phraya - Sakae Krang (clip)]. *Thai Rath*. 2017-06-10. สืบค้นเมื่อ 2021-08-17.
**การประกวดเพลงชิงชนะเลิศแห่งเอเชีย** หรือเรียกโดยทั่วไปว่า **การประกวดเพลงยูโรวิชันเอเชีย** (อังกฤษ: Eurovision Asia Song Contest; ฝรั่งเศส: *Concours Eurovision Asie de la chanson*) คือการประกวดเพลงประจำปี ในกลุ่มประเทศที่เป็นสมาชิกสหภาพการกระจายเสียงและแพร่ภาพแห่งเอเชีย-แปซิฟิก (Asia-Pacific Broadcasting Union: ABU) โดยประเทศที่ร่วมเข้าแข่งขันจะเลือกเพลงและนักร้อง ประเทศละหนึ่งชุดที่จะแสดงสดทางโทรทัศน์ โดยเพลงที่เข้าประกวดต้องเป็นเพลงที่แต่งขึ้นมาใหม่ทั้งเนื้อร้องและทำนอง

โดยการประกวดนี้ เกิดจากการที่ออสเตรเลียได้เข้าร่วมแข่งขันการประกวดเพลงยูโรวิชันเมื่อปี 2015 และเกิดความคิดที่จะจัดการประกวดในลักษณะนี้ขึ้นในภูมิภาคเอเชีย-แปซิฟิก จึงได้ซื้อลิขสิทธิ์มาทำในชื่อว่า **Eurovision Asia Song Contest** ส่วนที่ไม่ใช่ชื่อ **Asiavision** นั้นเนื่องจากสหภาพการกระจายเสียงและแพร่ภาพแห่งเอเชีย-แปซิฟิกได้ใช้ชื่อนี้ในเครือข่ายแลกเปลี่ยนข่าวสารของประเทศสมาชิกอยู่ก่อนแล้ว

เจ้าภาพและผู้ชนะในแต่ละปี
-------------------------

| ครั้งที่ | วันที่แข่ง | ปี | เครือข่ายที่ทำการถ่ายทอดสด | สถานที่ | เมือง | จำนวนประเทศที่เข้าร่วม | ประเทศที่เข้าร่วมใหม่ | ประเทศที่ไม่เข้าร่วมในปีนี้ | ประเทศที่กลับมาเข้าร่วมใหม่ | ประเทศที่ชนะ |
| --- | --- | --- | --- | --- | --- | --- | --- | --- | --- | --- |
| 1 | ยังไม่ยืนยัน | 2019 (2562) | SBS | Gold Coast Convention Centre | **ออสเตรเลีย โกลด์โคสต์** | ยืนยันมาแล้ว 17 | **ออสเตรเลีย ออสเตรเลีย****จีน จีน****ฮ่องกง ฮ่องกง****อินเดีย อินเดีย****อินโดนีเซีย อินโดนีเซีย****ญี่ปุ่น ญี่ปุ่น****คาซัคสถาน คาซัคสถาน****มัลดีฟส์ มัลดีฟส์****นิวซีแลนด์ นิวซีแลนด์****ปาปัวนิวกินี ปาปัวนิวกินี****สิงคโปร์ สิงคโปร์****หมู่เกาะโซโลมอน หมู่เกาะโซโลมอน****เกาหลีใต้ เกาหลีใต้****ตุรกี ตุรกี****สหรัฐอาหรับเอมิเรตส์ สหรัฐอาหรับเอมิเรตส์****วานูวาตู วานูอาตู****เวียดนาม เวียดนาม** | – | – | ยังไม่มีการแข่งขัน |

ดูเพิ่ม
-------

* การประกวดเพลงยูโรวิชัน
* การประกวดเพลงโอติ
* เทศกาลเพลงนานาชาติโซพอต

แหล่งข้อมูลอื่น
---------------

* เว็บไซต์อย่างเป็นทางการ
* เว็บไซต์ผู้ผลิต
* เฟซบุ๊กแฟนคลับยูโรวิชันไทยอย่างเป็นทางการ
**ทรีพ** (อังกฤษ: Treap) เป็นต้นไม้ค้นหาแบบทวิภาคประเภทหนึ่ง ที่มีการประกันความสูง
เฉลี่ยเป็น O (log n) โดยวิธีการนำแนวคิดเรื่องของฮีป
เข้ามาช่วย โดยคำว่าทรีพ (treap) นั้นเป็นคำที่เกิดจากการประกอบของคำว่า binary search tree รวมกับคำว่า heap เป็น treap นั้นเอง

ประวัติของการคิดค้นทรีพ
-----------------------

ทรีพถูกคิดค้นโดย Cecilia R. Aragon และ Raimund G. Seidel ในปี 1989 เนื่องจากการสร้างข้อมูลเสริมแบบสุ่ม ทรีพ จึงมีอีกชื่อหนึ่งว่า **randomized binary search tree** หรือ **RBST**

ลักษณะของทรีพ
-------------

ปมของต้นไม้ทรีพนอกจากจะมีการเก็บข้อมูลหลักแล้ว จะมีการเก็บข้อมูลเสริม
ซึ่งได้มาจากการสุ่มจำนวนจริงขึ้นมา โดยเมื่อมองจากข้อมูลเสริมของต้นไม้ทรีพ
จะมีลักษณะการเรียงแบบฮีป กล่าวคือปมพ่อจะมีลำดับความสำคัญมากกว่า
ปมลูกทั้งสองข้าง การจัดเรียงแบบนี้จะช่วยประกันได้ว่า ความสูงของต้นไม้จะ
เตี้ยที่สุดเท่าที่ทำได้ หรือเป็น O (log n)

จุดเด่นของทรีพ
--------------

จุดเด่นของทรีพคือการประกันว่าความสูงของต้นไม้จะ
เตี๊ยที่สุดเท่าที่ทำได้ หรือเป็น O (log n)
โดยสมบัตินี้เกิดการสุ่มที่มีการกระจายแบบฮาร์โมนิก คือ การกระจายที่เท่าๆกัน
ส่งผลให้การเรียงเลขที่เกิดจากการสุ่มขึ้นมาเป็นฮีป จะทำให้ต้นไม้อยู่
ในรูปร่างเตี้ยที่สุดได้

บริการที่มักจะมี
----------------

* การเพิ่ม ลบ ค้นหาข้อมูลอย่างรวดเร็ว

ความเร็วที่ใช้ในการทำงาน
------------------------

จุดมุ่งหมายของทรีพจะเน้นการเข้าถึงข้อมูลอย่างรวดเร็ว เนื่องจากสร้าง
เป็นต้นไม้ที่ประกันความสูงเป็น O (log n)

ประเภทข้อมูลที่ใช้สร้างทรีพ
---------------------------

ปมของต้นไม้ทรีพแตกต่างจาก ปมของต้นไม้ค้นหาแบบทวิภาค
ตรงที่เก็บตัวแปรเพิ่มเป็นจำนวนจริงหนึ่งตัว ซึ่งถูกสุ่มค่าขึ้นมาตั้งแต่ตอนสร้างปม ข้อมูลเสริมส่วนนี้จะใช้ในการเปรียบเทียบเพื่อใช้ในการเรียงโครงสร้างของทรีพ เมื่อมองเฉพาะข้อมูลเสริมจะมีความสัมพันธ์แบบฮีป

การสร้างบริการของทรีพ
---------------------

### การเพิ่มสมาชิก

ขั้นตอนของการเพิ่มข้อมูล จะเพิ่มโดยเหมือนการเพิ่มต้นไม้ค้นหาแบบทวิภาคทุกประการ แต่หลังจากเพิ่มเสร็จแล้วจะทำการเปรียบเทียบข้อมูลเสริมของปมที่เพิ่มว่ามีมีความสำคัญมากกว่าปมพ่อหรือไม่ ที่มีความสำคัญ
จะทำการหมุนปมพ่อลงมา และหมุนปมพ่อลงไปเรื่อยๆ จนกว่า ปมพ่อของปมที่เพิ่งเพิ่มมาจะมีความ
สำคัญมากกว่า ซึ่งตรงกับนิยามของฮีป การหมุนปมจะทำให้ความสัมพันธ์แบบต้นไม้ค้นหาแบบทวิภาค
ที่ข้อมูลในต้นไม้ย่อยด้านซ้ายน้อยกว่าราก และข้อมูลในต้นไม้ย่อยด้านขวามากกว่าราก ยังไม่เสียไป

### การลบสมาชิก

ขั้นตอนการลบสมาชิกนั้นทำได้โดยการหมุนปมที่อยากจะลบให้เป็นใบก่อน แล้วจึงลบใบทิ้ง โดยการทำให้เป็น
null

### การค้นหาสมาชิก

การค้นหาสมาชิกทำได้เหมือนต้นไม้ค้นหาแบบทวิภาคทั่วไป

ดูเพิ่ม
-------

* ต้นไม้เอวีแอล
* ต้นไม้บาน
* ต้นไม้แดงดำ


| * ด
* ค
* ก
**แบบชนิดข้อมูลนามธรรมและโครงสร้างข้อมูล** |
| --- |
| แบบชนิดข้อมูลนามธรรม | คอลเลคชั่น • รายการ • เซต • ต้นไม้ • กองซ้อน • แถวคอย • แถวคอยสองหน้า • แถวคอยลำดับความสำคัญ • แถวลำดับแบบจับคู่ |
| รายการ | แถวลำดับ • รายการโยง • แถวลำดับพลวัต |
| ต้นไม้ | ต้นไม้แบบทวิภาค • ต้นไม้ค้นหาแบบทวิภาค • ทรีพ • ต้นไม้แดงดำ • ต้นไม้สเปลย์ • ต้นไม้แบบที • ต้นไม้สเคปโกท • โร้ป • ฮีป |
| แถวคอย | แถวคอย • แถวคอยสองหน้า • แถวคอยลำดับความสำคัญ |
| แถวลำดับแบบจับคู่ | ตารางแฮช |
| **ดูเพิ่ม** | ฟังก์ชันแฮช • ขั้นตอนวิธี • สัญกรณ์โอใหญ่ |
**การประกวดเพลงยูโรวิชันเอเชีย 2019** (อังกฤษ: Eurovision Asia Song Contest 2019 จะเป็นการแข่งขันครั้งแรกของการประกวดเพลงยูโรวิชันเอเชีย การแข่งขันจะอยู่ในรูปแบบภูมิภาคเอเชีย-แปซิฟิกของการประกวดเพลงยูโรวิชัน (Eurovision Song Contest) ซึ่งได้จัดมามากกว่า 60 ปีแล้ว ปีนี้จะมีเพียงการแข่งขันในรอบชิงชนะเลิศเพียงรอบเดียว และยังไม่ได้มีการแจ้งวันและเวลาที่แน่นอน

ในวันที่ 28 มิถุนายน มี 17 ประเทศที่ยืนยันว่าสนใจเข้าร่วมการแข่งขันครั้งนี้

ตำแหน่ง
-------

นอกจากสิงคโปร์แล้ว ฮ่องกงและออสเตรเลีย ได้แสดงความสนใจในการเป็นประเทศเจ้าภาพการแข่งขันในปี ค.ศ. 2018 นี้ สิงคโปร์คาดว่าจะใช้เงินไป 4 ล้านเหรียญในการจัดงานครั้งนี้ เทศบาลนครซิดนีย์และนิวเซาท์เวลส์ได้ออกมาเปิดเผยว่าพวกเขาจะสนับสนุนเงินทุนก้อนใหญ่ถ้าซิดนีย์ได้เป็นเจ้าภาพในการแข่งขันครั้งนี้ ในขณะที่ฮ่องกงก็ได้แสดงความสนใจในการเป็นเจ้าภาพเช่นกัน

ตัวแทนจากสถานีโทรทัศน์เจ้าภาพจะได้ร่วมการประชุมกับคณะกรรมการจัดงานประกวดเพลงยูโรวิชันเอเชีย ที่สำนักงานใหญ่ของสหภาพการกระจายเสียงและแพร่ภาพแห่งเอเชียและแปซิฟิก (Asia-Pacific Broadcasting Union) ที่กรุงกัวลาลัมเปอร์ ระหว่างการประชุมเจ้าหน้าที่ของแต่ละสถานีโทรทัศน์เจ้าภาพจะได้เข้าร่วมการสัมมนาต่าง ๆ ที่เกี่ยวข้องกับการเป็นเจ้าภาพการแข่งขันเพลงยูโรวิชัน เอเชีย และเรียนรู้ประสบการณ์จากสถานีโทรทัศน์ที่เป็นเจ้าภาพจัดงานประกวดเพลงยูโรวิชันที่ผ่านมา นอกจากนี้ตัวแทนจากสถานีโทรทัศน์เจ้าภาพต่าง ๆ จะยังได้รับโอกาสที่จะนำเสนอแผนขั้นต้นในการเป็นเจ้าภาพการประกวดเพลงครั้งนี้ของแต่ละประเทศ รวมไปถึงร่างรายชื่อเมืองและสถานที่จัดงานที่จะเข้าร่วมการชิงตำแหน่งเจ้าภาพอีกด้วย[]

รูปแบบและแนวคิด
---------------

หลังจากแนวคิดการแข่งขันในเอเชีย-แปซิฟิกได้รับการยอมรับในช่วงเดือนมีนาคม พ.ศ. 2560 แล้ว การจัดแข่งขันก็ได้รับการยืนยันอย่างเป็นทางการในวันที่ 18 สิงหาคม พ.ศ. 2560 รูปแบบการแข่งขันจะมีลักษณะไปในแนวทางเดียวกันกับการแข่งขันต้นแบบอย่างยูโรวิชัน สิ่งที่จะแตกต่างกันนั้นก็คือในครั้งนี้ การแข่งขันจะมีเพียงรอบชิงชนะเลิศเท่านั้น แทนที่จะเป็นการแข่งขันที่มีรอบรองชนะเลิศ 2 รอบ และจะมีเพียง 20 ประเทศที่จะได้ร่วมแข่งขัน

รายชื่อประเทศที่สนใจเข้าร่วม
----------------------------

ประเทศต่อไปนี้ได้ออกมาแสดงความสนใจในการเข้าร่วมการแข่งขัน

| ประเทศ | ศิลปิน | เพลง | ภาษา |
| --- | --- | --- | --- |
|  ออสเตรเลีย |  |  |  |
|  จีน |  |  |  |
|  ฮ่องกง |  |  |  |
|  อินเดีย |  |  |  |
|  อินโดนีเซีย |  |  |  |
|  ญี่ปุ่น |  |  |  |
|  คาซัคสถาน |  |  |  |
|  มัลดีฟส์ |  |  |  |
|  นิวซีแลนด์ |  |  |  |
|  ปาปัวนิวกินี |  |  |  |
|  สิงคโปร์ |  |  |  |
|  หมู่เกาะโซโลมอน |  |  |  |
|  เกาหลีใต้ |  |  |  |
|  ตุรกี |  |  |  |
|  สหรัฐอาหรับเอมิเรตส์ |  |  |  |
|  วานูวาตู |  |  |  |
|  เวียดนาม |  |  |  |

### ประเทศอื่น ๆ

### สมาชิกสหภาพการกระจายเสียงและแพร่ภาพแห่งเอเชียและแปซิฟิก

ประเทศต่อไปนี้ยังไม่ได้ออกมาแสดงความสนใจหรือความเห็นเกี่ยวกับการแข่งขันใด ๆ 

### สมาชิกเพิ่มเติมของสหภาพการกระจายเสียงและแพร่ภาพแห่งเอเชียและแปซิฟิก

ประเทศต่อไปนี้ยังไม่ได้ออกมาแสดงความสนใจหรือความเห็นเกี่ยวกับการแข่งขันใด ๆ

อ้างอิงและเชิงอรรถ
------------------

### อ้างอิง

แหล่งข้อมูลอื่น
---------------

* เว็บไซต์ทางการ
**แอนโทนี เอ็ดเวิร์ด บาร์ตัน** (อังกฤษ: Anthony Edward Barton; 5 เมษายน ค.ศ. 1937 - 20 สิงหาคม ค.ศ. 1993) เป็นนักฟุตบอล เล่นในตำแหน่งปีกขวา และผู้จัดการทีมชาวอังกฤษ เขาเกิดในซัตตัน, เซอร์เรย์ และคุมทีมแอสตันวิลลา จนประสบความสำเร็จในยูโรเปียนคัพ นัดชิงชนะเลิศ 1982 สามเดือนหลังจากคุมทีม ตามด้วยการเอาชนะบาร์เซโลนาซึ่งเป็นแชมป์ยูฟ่าคัพในยูโรเปียนซูเปอร์คัพ 1982

อาชีพนักฟุตบอล
--------------

โทนี บาร์ตัน เริ่มต้นอาชีพการค้าแข้งกับฟูลัมในฐานะนักฟุตบอลเยาวชน หลังจากเล่นให้ซัตตันยูไนเต็ดสโมสรในบ้านเกิดของเขาด้วยสัญญายืมตัว เขาก็ผันตัวเป็นนักฟุตบอลอาชีพกับฟูลัมในเดือนพฤษภาคม ค.ศ. 1954 เขาทำไป 8 ประตูจาก 49 นัดให้กับฟูลัม

เขาย้ายไปนอตทิงแฮมฟอเรสต์ในเดือนธันวาคม ค.ศ. 1959 แต่ไม่ประสบความสำเร็จ โดยลงเล่นเพียง 22 นัด (ยิงได้เพียงประตูเดียว) ต่อมาย้ายไปพอร์ตสมัทในเดือนธันวาคม ค.ศ. 1961 ซึ่งต่อมาเขาได้เป็นผู้เล่น-ผู้จัดการทีม หลังจากแขวนสตั๊ด (รองเท้าฟุตบอล, เลิกเล่นฟุตบอล) โดยลงเล่นไป 130 นัดและทำได้ 34 ประตูให้กับพอร์ตสมัท เขายังคงอยู่ในตำแหน่งสตาฟฟ์โค้ชของสโมสร

อาชีพโค้ชและผู้จัดการทีม
------------------------

ต่อมาเขาได้เข้าร่วมทีมสตาฟฟ์โค้ชที่แอสตันวิลลา และกลายเป็นผู้ช่วยผู้จัดการทีมของรอน ซอนเดอส์ ในปี ค.ศ. 1980 วิลล่าคว้าแชมป์ดิวิชัน 1 ในปี ค.ศ. 1981 (แชมป์ลีกครั้งแรกของพวกเขาในรอบ 71 ปี) และบาร์ตันได้รับการเลื่อนตำแหน่งเป็นผู้จัดการทีมในเดือนกุมภาพันธ์ ค.ศ. 1982 หลังจากซอนนเดอส์ลาออก

อ้างอิง
-------

1. ↑  "1980s - Aston Villa - History - Former Managers - Former Managers 1980s". คลังข้อมูลเก่าเก็บจากแหล่งเดิมเมื่อ 14 กันยายน 2008. สืบค้นเมื่อ 3 มกราคม 2009.
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**ดัชชีลุกกา** (อังกฤษ: Duchy of Lucca) เป็นดัชชีที่ตั้งอยู่ตอนกลางคาบสมุทรอิตาลีที่ปกครองโดยดยุกแห่งลุกกา ดัชชีลุกกาก่อตั้งขึ้นในปี ค.ศ. 1815 จากข้อตกลงในการประชุมใหญ่แห่งเวียนนาจากสาธารณรัฐลุกกา และราชรัฐลุกกาที่ปกครองโดยอีไลซา โบนาปาร์ต สาเหตุของการก่อตั้งก็เพื่อเป็นการตอบแทนการสูญเสียดัชชีปาร์มาของราชวงศ์บูร์บง-ปาร์มาที่ถูกยกให้แก่มารี หลุยส์แห่งออสเตรีย

หลังจากการก่อตั้งแล้วในปี ค.ศ. 1817 มาเรีย ลุยซาแห่งสเปนอดีตพระราชินีแห่งอีทรูเรียก็มาปกครองดัชชีลุกกา มาเรีย หลุยซาเป็นพระราชมารดาของชาร์ลส์ หลุยส์ ทายาทของราชวงศ์บูร์บง-ปาร์มาของปาร์มา ซึ่งตรงกับสนธิสัญญาปารีส (ค.ศ. 1817) ที่ระบุถึงอำนาจของมาเรีย ลุยซาในการปกครองลุกกา และฐานะของชาร์ลส์ หลุยส์ในการเป็นทายาทของปาร์มาต่อจากมารี หลุยส์ หลังจากมาเรีย ลุยซาเสียชีวิตในปี ค.ศ. 1824 แล้วชาร์ลส์ หลุยส์ก็ครองลุกกา ในฐานะดยุกชาร์ลส์ที่ 1 แห่งลุกกาสืบต่อมาจนกระทั่งชาร์ลส์ หลุยส์ไปเป็นดยุกแห่งปาร์มาหลังจากการเสียชีวิตของมารี หลุยส์ ดัชเชสแห่งปาร์มา ดัชชีลุกกาจึงถูกผนวกเข้ากับแกรนด์ดัชชีตอสคานาในปี ค.ศ. 1847

อ้างอิง
-------

1. ↑  CATHOLIC ENCYCLOPEDIA: Lucca

ดูเพิ่ม
-------

* ดัชชี

| * ด
* ค
* ก
อดีตอาณาจักรในคาบสมุทรอิตาลี ซิซิลี และซาร์ดิเนีย |
| --- |
| อาณาจักร | 
อาณาจักรพระสันตะปาปา ● 
อิตาลี ● 
จักรวรรดิโรมัน ● 
ซาร์ดิเนีย ● 
ซิซิลีทั้งสอง ● 
ซิซิลี ● 
เนเปิลส์ ● 
ลอมบาร์ด ● 
ลอมบาร์ดี-เวเนเชีย ● 
ทัสกานี ● 
มิลาน ● 
ปาร์มา ● 
โมเดนาและเรจโจ ● 
อูร์บีโน ● 
มัสซาและการ์รารา ● 
ลูคคา ● 
เพรซิดิ ● 
โซรา ● 
เทรนต์ ● 
มานตัว ● 
มอนต์เฟอร์รัต ● 
ซาลุซโซ ● 
สโปเลโต ● 
จักรวรรดิไบแซนไทน์ ● 
อิตาลี (นโปเลียน) ● 
อิตาลี (ยุคกลาง) ● 
อิทรูเรีย ● 
ซาแลร์โน ● 
เบเนเวนโต ● 
 |
วิดีโอเกม ค.ศ. 2018

***เนกซ์อัปฮีโร*** (อังกฤษ: *Next Up Hero*) เป็นวิดีโอเกมตะลุยดันเจียนแนวแอ็กชันที่พัฒนาโดยดิจิทัลคันทินิวซึ่งเป็นสตูดิโออินดีของรัฐนิวยอร์ก และเผยแพร่โดยบริษัทแอสปายร์ ซึ่งเปิดตัวสำหรับสตีมการเข้าถึงก่อนเปิดตัวในวันที่ 18 มกราคม ค.ศ. 2018 และวางจำหน่ายเต็มรูปแบบในวันที่ 28 มิถุนายน ค.ศ. 2018 พร้อมกับเวอร์ชันเพลย์สเตชัน 4 และเอกซ์บอกซ์วัน รวมถึงได้เปิดตัวสำหรับนินเท็นโด สวิตช์ ในวันที่ 16 สิงหาคม ค.ศ. 2018

รูปแบบการเล่น
-------------

*เนกซ์อัปฮีโร*เป็นวิดีโอเกมตะลุยดันเจียนแนวแอ็กชัน ซึ่งนำเสนอการเลือกฮีโรที่มีความสามารถพิเศษ โดยจะผลัดกันพยายามพิชิตมอนสเตอร์ที่แข็งแกร่ง ความตายส่งผลให้ฮีโรคนต่อไปสามารถคืนชีพพี่น้องซึ่งตายในสนามรบของพวกเขาในฐานะเพื่อนร่วมทางปัญญาประดิษฐ์ที่เรียกว่า "เอคโค" เพื่อทำศึกเคียงข้างกับพวกเขา

การพัฒนา
--------

เกมดังกล่าวได้รับการพัฒนาในยูนิตี ซึ่งดิจิทัลคันทินิวได้รับการก่อตั้งโดยศิษย์เก่าบริษัทฟิฟธ์เซลที่ชื่อโจ ตรินกาลี และอธิบายถึง*เนกซ์อัปฮีโร*ว่าเป็น "การฉายภาพออร์โธกราฟิกแบบร่วมมือกันที่ไม่ประสานเวลา ในรูปแบบ 2 มิติ/3 มิติ ตามเกมอาร์เคดแบบก้านคู่ภาพวาดสามมิติ ที่เล่นในเซิร์ฟเวอร์ที่โฮสต์"

*เนกซ์อัปฮีโร*ได้รับการประกาศในงานอาร์ทีเอกซ์ในออสติน รัฐเท็กซัส เมื่อวันที่ 14 กรกฎาคม ค.ศ. 2017

การทดสอบแบบปิดมีให้บริการจนถึงวันที่ 10 มกราคม ค.ศ. 2018 ในสตีมสำหรับวินโดวส์ และเกมดังกล่าวได้รับการเปิดตัวในการเข้าถึงก่อนเปิดตัวจริงเมื่อวันที่ 11 มกราคม ค.ศ. 2018 ในสตีมสำหรับวินโดวส์

การตอบรับ
---------

| การตอบรับ |
| --- |
|  |

*เนกซ์อัปฮีโร*ได้รับคำวิจารณ์ที่หลากหลายจากนักวิจารณ์

เว็บไซต์*นินเท็นโดไลฟ์*ให้คะแนน 5 ดาวเต็ม 10 ในทำนองเดียวกัน โดยกล่าวว่า "การเปลี่ยนความตายให้เป็นกลไกการร่วมมือของปัญญาประดิษฐ์เป็นการหมุนเวียนอย่างเหมาะเจาะในเกมที่มีการตายสูง และรูปแบบศิลปะการ์ตูนช่วยเติมเต็มสถานที่ที่เก็บมอนสเตอร์ขนาดใหญ่ที่น่าประทับใจสำหรับการฆ่า น่าเสียดาย ที่มีปัญหาโดยธรรมชาติเกี่ยวกับการทรงตัวและปัญหาทางเทคนิคบางอย่างที่ร้ายแรง" ส่วนเว็บไซต์*พุชสแควร์*ให้คะแนนเกมนี้ที่ 6 ดาวเต็ม 10 โดยเขียนว่า"การเล่นแบบออนไลน์เท่านั้นทำให้*เนกซ์อัปฮีโร*เสียโฉมและทำให้ผู้เล่นที่มีศักยภาพลดลงอย่างเห็นได้ชัด แต่โลกที่สดใสและมีสีสันนี้สามารถเพลิดเพลินได้ในบางครั้ง การเล่นเกมซ้ำ ๆ ทำให้เกมไม่กลายเป็นเกมอินดีที่โดดเด่น แต่เกมดังกล่าวอาจมีเสน่ห์มากพอที่จะล่อลวงบรรดาฮีโรผู้ทะเยอทะยานสองสามชั่วโมงเป็นอย่างน้อย"

อ้างอิง
-------

1. ↑  "Next Up Hero". *IGN*. IGN.
2. ↑  Glagowski, Peter. "Next Up Hero will have you die, die my darling!". *Destructoid*. Destructoid.
3. ↑  Glagowski, Peter. "Next Up Hero will have you die, die my darling!". *Destructoid*. Destructoid.
4. ↑  "Next Up Hero Coming to PS4 in Early 2018". *PlayStation Blog*.
5. ↑  "Next Up Hero! A New Community Continue Game". *TheWeeklySpoon.com*. Mase Shaw. คลังข้อมูลเก่าเก็บจากแหล่งเดิมเมื่อ 2017-10-19. สืบค้นเมื่อ 2021-05-13.
6. ↑
7. 1 2  Reseigh-Lincoln, Dom (August 17, 2018). "Next Up Hero Review (Switch eShop)". *Nintendo Life*. สืบค้นเมื่อ April 17, 2022.
8. ↑  "Next Up Hero". *Metacritic* (ภาษาอังกฤษ). สืบค้นเมื่อ 2022-04-17.
9. ↑  "Next Up Hero". *Metacritic* (ภาษาอังกฤษ). สืบค้นเมื่อ 2022-04-17.
10. ↑  "Next Up Hero". *Metacritic* (ภาษาอังกฤษ). สืบค้นเมื่อ 2022-04-17.
11. ↑  "Next Up Hero". *Metacritic* (ภาษาอังกฤษ). สืบค้นเมื่อ 2022-04-17.
12. ↑
**วัดสุวรรณจินดาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 11 ไร่ 3 งาน 18 ตารางวา มีที่ธรณีสงฆ์จำนวน 1 แปลง เนื้อที่ 4 ไร่ 3 งาน 52 ตารางวา มีสะพานจากที่ตั้งวัดออกไปสู่ถนนสาธารณะ สร้างเมื่อประมาณ พ.ศ. 2503

วัดสุวรรณจินดารามเริ่มสร้างเมื่อ พ.ศ. 2489 โดยมีนายทองคำ เนินกร่าง เป็นผู้รายงานขอสร้างวัด พร้อมกับมีผู้ร่วมดำเนินการอีก 5 คน คือ นายเลื่อน โพธิ์เขียว นายปุ้ม ธัญญวิกัย นายอยู่ ใจมั่น นายโป๊ะ กล้าหาญ นายทรง ธัญญวิกัย โดยที่ดินสร้างวัด นายเทียบและนางจ่าง สมประสงค์ บริจาคเนื้อที่ 6 ไร่ ได้ซื้อเพิ่มเติมอีก 5 ไร่เศษ กระทรวงศึกษาธิการประกาศตั้งวัดเมื่อวันที่ 2 มีนาคม พ.ศ. 2490 ตั้งนามวัดว่า "วัดสุวรรณจินดาราม" เพื่อเป็นเกียรติแก่นายทองคำ เนินกร่าง ผู้เป็นหัวหน้าที่คิดริเริ่มสร้างวัด แรกเดิมชาวบ้านนิยมเรียกว่า **วัดใหม่** ได้รับพระราชทานวิสุงคามสีมาเมื่อวันที่ 19 กุมภาพันธ์ พ.ศ. 2491 เขตวิสุงคามสีมากว้าง 40 เมตร ยาว 50 เมตร ทางวัดยังได้เปิดสอนพระปริยัติธรรมตั้งแต่ พ.ศ. 2515

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 23 เมตร สร้างเมื่อ พ.ศ. 2506 ภายในมีพระประธาน 2 องค์ หน้าตักกว้าง 1.02 เมตร เป็นพระพุทธรูปแบบสุโขทัย อีกองค์หนึ่งเป็นแบบเชียงแสน หน้าตักกว้าง 1.08 เมตร จอมพลสฤษดิ์ ธนะรัชต์และท่านผู้หญิงวิจิตรา ธนะรัชต์สร้างถวายไว้ กุฏิสงฆ์จำนวน 7 หลัง เป็นอาคารไม้และครึ่งตึกครึ่งไม้ หอสวดมนต์ ศาลาการเปรียญ และศาลาท่าน้ำ

อ้างอิง
-------

1. ↑  "การตั้งถิ่นฐานตำบลคูบางหลวง". ศูนย์ข้อมูลกลางทางวัฒนธรรม.
2. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 713. `{{cite book}}`: ตรวจสอบค่าวันที่ใน: `|date=` (help)
**ทริฟฟอน ทอร์รัลบา** (อังกฤษ: Triffon Torralba) นักมวยสากลชาวฟิลิปปินส์ เกิดเมื่อ 10 พฤศจิกายน พ.ศ. 2517 ที่เมือง Ormoc City ประเทศฟิลิปปินส์ สถิติการชก 89 ครั้ง ชนะ 41 (น็อค 22) เสมอ 10 แพ้ 37

ประวัติ
-------

ทอบรัลลาขึ้นชกมวยสากลครั้งแรกเมื่อ 22 กันยายน พ.ศ. 2528 ชนะน็อค เอลิเซโอ คาสตาเนราส ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ เคยชกชนะคะแนน เรย์ ลีกัส โรแลนโด วาเลนทิน ทอบรัลลาได้ชิงแชมป์ฟิลิปปินส์รุ่นฟลายเวทเมื่อ 18 พฤษภาคม พ.ศ. 2534 ปรากฏว่าเป็นฝ่ายแพ้คะแนน ริค ซิโอโดร่า ไม่ได้แชมป์ จากนั้น ทอบรัลลายังคงขึ้นชกอย่างต่อเนื่อง จนได้ชิงแชมป์ฟิลิปปินส์รุ่นฟลายเวทอีกครั้งเมื่อ 15 ตุลาคม พ.ศ. 2536 ปรากฏว่าเป็นฝ่ายแพ้คะแนน แดน เนียเตส ไม่ได้แชมป์ ต่อมา ทอบรัลลาได้มาชิงแชมป์ OPBF รุ่นฟลายเวทในไทยเมื่อ 1 พฤษภาคม พ.ศ. 2537 แพ้น็อค โชคชัย โชควิวัฒน์ ยก 8 จากนั้น ไปชกแพ้น็อค ฮิโรกิ อิโอกะ ยก 4 ที่ ญี่ปุ่น ทอบรัลลา ยังขึ้นชกมาอย่างต่อเนื่อง แต่ชกแพ้มากกว่าชนะ เขาขึ้นชกครั้งสุดท้ายเมื่อ 27 เมษายน พ.ศ. 2537 กับอลัน มอร์เรแต่ไม่มีการตัดสิน จากนั้น เขาก็แขวนนวมไป

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์ OPBF รุ่นฟลายเวท เมื่อ 1 พฤษภาคม 2537 แพ้น็อค โชคชัย โชควิวัฒน์ ยก 8 ที่ กทม.

อ้างอิง
-------


* สถิติการชก boxrec.com เก็บถาวร 2015-03-16 ที่ เวย์แบ็กแมชชีน (อังกฤษ)
**คู่นอนคืนเดียว** หรือ **วันไนต์สแตนด์** (อังกฤษ: one-night stand) แต่เดิมใช้หมายถึง การแสดงที่เล่นเพียงคืนเดียว โดยมากใช้กับกลุ่มรับเชิญในการออกทัวร์ แต่อย่างไรก็ตามคำนี้ มีความหมายที่เข้าใจกันว่า เป็น คู่นอนคืนเดียว ระหว่างคนสองคน ไม่ว่าจะเป็นเกิดความสัมพันธ์ในฉับพลัน หรือคาดว่าอาจเกิดความสัมพันธ์ทางเพศหรือด้านความรักในระยะยาวในภายภาคหน้า

ด้านสังคม
---------

แต่ละคู่ที่มีความสัมพันธ์แบบคู่นอนคืนเดียว โดยทั่วไปมักไม่รู้จักกันมาก่อนหรือรู้จักกันน้อยที่จะทำความรู้จักกัน ก่อนที่พวกเขาจะมีกิจกรรมทางเพศร่วมกัน คู่นอนคืนเดียวต่างจากการมีเพศสัมพันธ์กับคนขายตัว ที่จะเกิดขึ้นโดยไม่ต้องจ่ายเงินและเป็นเพศสัมพันธ์ชั่วคราว คู่นอนคืนเดียวอาจสามารถเป็นการมีเพศสัมพันธ์แบบไม่เป็นปกติและไม่ได้วางแผนมาก่อนของคนสองคน ทั้งคู่อาจจะไม่ได้ติดต่อหรือติดต่อกันน้อย นอกเหนือไปจากการมีเพศสัมพันธ์

นักวิจัยพบว่า ความรู้สึกของผู้หญิงที่เป็นคู่นอนคืนเดียวนั้นจะมีผลลัพธ์ด้านลบมากกว่าความรู้สึกของผู้ชาย ความรู้สึกที่ปรากฏด้านลบนั้น พวกเขาอาจรู้สึกกังวลใจเกี่ยวกับความสัมพันธ์ในเช้าวันต่อมา และอาจรู้สึกว่าตัวเองต่ำลง ศ. แอน แคมป์เบล จากมหาวิทยาลัยเดอแรม พูดว่า "ประเด็นที่ผู้หญิงรู้สึกนั้น ไม่ใช่การเจอในระยะสั้น แต่ความจริงคือผู้ชายไม่รู้สึกพอใจในตัวเธอ ผู้หญิงเหมือนรู้สึกขาดความรู้สึกพอใจที่พวกเธอทำกับใครเช่นนี้"

อ้างอิง
-------

1. ↑  "Women Have Not Adapted To Casual Sex, Research Shows". Science Daily. คลังข้อมูลเก่าเก็บจากแหล่งเดิมเมื่อ 2008-06-30. สืบค้นเมื่อ 2008-06-26.
**วอลเตอร์ แมคโกแวน** (Walter McGowan) นักมวยสากลชาวสกอตแลนด์ เกิดเมื่อ 13 ตุลาคม พ.ศ. 2485 เป็นอดีตแชมป์โลกรุ่นฟลายเวท สถิติการชก 40 ครั้ง ชนะ 32 (น็อค 14) เสมอ 1 แพ้ 7 
วอลเตอร์ แมคโกแวน (Walter McGowan) เกิดเมื่อ 13 ตุลาคม พ.ศ. 2485 ที่ สกอตแลนด์

ประวัติ
-------

แมคโกแวนเป็นบุตรชายของโทมัส แมคโกแวน ที่เคยชกมวยในชื่อ โจอี กันส์ แมคโกแวนเคยชกมวยสากลสมัครเล่นมาก่อนที่จะชกมวยสากลอาชีพ โดยเริ่มชกมวยอาชีพเมื่อ พ.ศ. 2504 ชนะน็อค จอร์จ แมคดาเด ยก 3 จากนั้น แมคโกแวน ได้ครองแชมป์เครือจักรภพ ชกชนะ แจ๊กกี้ บราวน์ เมื่อ พ.ศ. 2506 จากนั้น ชกป้องกันตำแหน่ง ชนะคิลเลอร์ ซาโลมอนจากจาเมกา ต่อมาใน พ.ศ. 2507 แมคโกแวนขึ้นชิงแชมป์ยุโรป กับซัลวาโตเร่ บูร์รูนี ที่โรม ปรากฏว่าแมคโกแวนเป็นฝ่ายพ่ายแพ้ไป

ในเดือนธันวาคม พ.ศ. 2508 แมคโกแวนขึ้นชิงแชมป์ยุโรปรุ่นแบนตัมเวทกับ ทอมมาโซ กัลป์ลีที่อิตาลี ปรากฏว่าเสมอกันไป ต่อมาในเดือนมิถุนายน พ.ศ. 2509 แมคโกแวนขึ้นชกกับบูร์รูนีอีกครั้งโดยครั้งนี้เป็นการชิงแชมป์โลกรุ่นฟลายเวทของสภามวยโลก ปรากฏว่าแมคโกแวนเป็นฝ่ายชนะคะแนน ได้ครองแชมป์โลก

จากนั้น แมคโกแวนขึ้นชกชิงแชมป์เครือจักรภพรุ่นแบนตัมเวท ชนะคะแนนอลัน รุดกิน และในเดือนธันวาคม พ.ศ. 2509 แมคโกแวนมาป้องกันแชมป์โลกรุ่นฟลายเวทในประเทศไทย เป็นฝ่ายแพ้ ชาติชาย เชี่ยวน้อยไป แมคโกแวนชกแก้มือกับชาติชายอีกครั้งในเดือนกันยายน พ.ศ. 2510 ปรากฏว่าแมคโกแวนเป็นฝ่ายแพ้อีก ต่อมาในเดือนพฤษภาคม พ.ศ. 2511 แมคโกแวนเสียแชมป์เครือจักรภพอังกฤษรุ่นแบนตัมเวท ใดดยแพ้คะแนนอลัน รุดกิน หลังจากนั้น แมคโกแวนขึ้นชกชนะอีก 6 ครั้ง ก่อนจะแขวนนวมไป โดยขึ้นชกครั้งสุดท้ายเมื่อเดือนพฤศจิกายน พ.ศ. 2512 ชนะ โดเมนิโก อันโตนีโอ ชิโลริโอ

แมคโกแวนเป็นนักมวยสากลชาวสกอตแลนด์คนแรกที่ได้รับการยกย่องในงานเฉลิมพระชนมพรรษาสมเด็จพระราชินีใน พ.ศ. 2509 และได้รับการเสนอชื่อเข้าสู่หอเกียรติยศนักกีฬาชาวสกอตแลนด์ใน พ.ศ. 2545

เกียรติประวัติ
--------------

* แชมป์เครือจักรภพรุ่นฟลายเวท
	+ ชิง 2 พฤษภาคม 2506 ชนะน็อค แจ๊คกี บราวน์ ยก 12 ที่ สกอตแลนด์
	+ ป้องกันแชมป์ครั้งที่ 1, 12 กันยายน 2506 ชนะน็อค คิลเลอร์ ซาโลมอน ยก 9 ที่ สกอตแลนด์
* แชมป์โลกรุ่นฟลายเวท
	+ ชิง 14 มิถุนายน 2509 ชนะคะแนน ซัลวาโตเร่ เบอร์รูนี่ ที่ อังกฤษ
	+ เสียแชมป์ 30 ธันวาคม 2509 แพ้น็อค ชาติชาย เชี่ยวน้อย ยก 9 ที่ กทม.
* แชมป์เครือจักรภพรุ่นแบนตัมเวท
	+ ชิง 6 กันยายน 2509 ชนะคะแนน อลัน รุดดิน ที่ อังกฤษ
	+ เสียแชมป์ 13 พฤษภาคม 2511 แพ้คะแนน อลัน รุดดิน ที่ อังกฤษ
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ยุโรปรุ่นฟลายเวทเมื่อ 24 เมษายน 2507 แพ้คะแนน ซัลวาโตเร่ เบอรูนี่ ที่ อิตาลี
	+ ชิงแชมป์ยุโรปรุ่นแบนตัมเวทเมื่อ 3 ธันวาคม 2508 เสมอกับ ทอมมาโซ กัลลี ที่ อิตาลี
	+ ชิงแชมป์โลกรุ่นฟลายเวท เมื่อ 19 กันยายน 2510 แพ้น็อค ชาติชาย เชี่ยวน้อย ยก 7 ที่ อังกฤษ

อ้างอิง
-------

* สถิติการชก boxrec.com (อังกฤษ)
**วัดสุวรรณคีรีปิฎก** เป็นวัดในจังหวัดลพบุรี ตั้งอยู่ในตำบลนิคมสร้างตนเอง อำเภอเมืองลพบุรี จังหวัดลพบุรี

ประวัติ
-------

**วัดสุวรรณคีรีปิฎก** เป็นวัดที่ตั้งอยู่บนภูเขา มีค้างคาวจำนวนมาก ภาพทั่วไป เป็นภูเขามีลักษณะคล้ายตะกร้าคว่ำ ตั้งอยู่หมู่ 7 ตำบลนิคมสร้างตนเอง อำเภอเมืองลพบุรี จังหวัดลพบุรี มีการสร้างวัดขึ้นเมื่อ พ.ศ. 2498 แต่เดิมชื่อวัดเขาตะกร้าทอง สังกัดคณะสงฆ์มหานิกาย เป็นวัดที่สร้างอยู่บนไหล่เขาตะกร้าทอง มีถ้ำซึ่งมีค้างคาวอาศัยอยู่เป็นจำนานมาก มีพระประธาน คือ "พระพุทธสิรินิมิตมงคล" เป็นวัดที่สร้างอยู่บนภูเขาใกล้กับบริเวณอ่างซับเหล็ก จังหวัดลพบุรีโดยพระสุปฏิปัณโณผู้ก่อสร้างวัดนี้ขึ้นมาคือ หลวงปู่บุญเหลือ และหลวงปู่ขาว ซึ่งในขณะนั้นได้เดินธุดงค์ผ่านมายังสถานที่แห่งนี้ กล่าวกันว่าบริเวณยอดเขาซึ่งเป็นที่ตั้งของวัดนี้มีลักษณะเป็นแอ่งคล้ายกับตะกร้า เมื่อยามต้องแสงแดดนั้นบริเวณแอ่งนี้จะมีแสงระยิบระยับคล้ายกับทอง จึงเป็นที่มาของชื่อวัดเขาตะกร้าทองดังกล่าว หลวงปู่บุญเหลือท่านได้มรณภาพไปตั้งแต่ พ.ศ. 2516 ยังเหลืออยู่แต่หลวงปู่ขาวซึ่งตอนนี้[*เมื่อไร?*]ได้ไปสร้างวัดอยู่ที่จังหวัดศรีสะเกษ ภายในถ้ำประดิษฐานพระพุทธรูปและรูปปั้นหลวงปู่บุญเหลือ และปู่ฤๅษี ห้องถัดมา คือถ้ำมหาโชคซึ่งอยู่ในถ้ำ มีค้างคาวน้อยใหญ่อาศัยอยู่ข้างในเป็นห้องโถงประดิษฐานพระพุทธรูปองค์ใหญ่ สิ่งมหัศจรรย์ที่เราได้พบคือห้องโถงประดิษฐานพระพุทธรูป กับจุดที่ค้างคาวอาศัยนั้นห่างกันไม่เกินสิบก้าว แต่บริเวณที่ประดิษฐานพระพุทธรูป จะไม่มีค้างคาวมาเกาะด้านบนและไม่มีมูลค้างคาวให้เห็นเลยแม้แต่น้อย เขาตะกร้าทองจะมีลักษณะไม่เหมือนวัดอื่นโดยเป็นอาคารสูง 4 -5 ชั้น ยาวไปตามไหล่เขา เมื่อไปถึงยอดเขาจะมีถ้ำใหญ่ ได้แก่ ถ้ำพระ ถ้ำฤๅษี ถ้ำคัางคาว ถ้ำมหาโชค ซึ่งเป็นถ้ำธรรมชาติควรแก่การศึกษา และทางวัดได้เก็บศพของหลวงพ่อบุญเหลือ ซึ่งมีสภาพไม่เน่าเปื่อยไว้ให้ประชาชนที่เคารพได้กราบสักการบูชา ในยามพลบค่ำจะสามารถชมค้างคาวนับแสนตัวเหินทะยานสู่ท้องฟ้า และสามารถชมทิวทัศน์ของธรรมชาติบริเวณอ่างเก็บน้ำห้วยซับเหล็ก และบริเวณโดยรอบที่มีความสวยงาม

* พระประธานพระประธาน
* ศาลาการเปรียญและพระอุโบสถศาลาการเปรียญและพระอุโบสถ
* บนวัดเขาตะกร้าทองบนวัดเขาตะกร้าทอง

ดูเพิ่ม
-------

* รายชื่อสถานที่ท่องเที่ยวในจังหวัดลพบุรี
**วัดหงษ์ทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสองคลอง อำเภอบางปะกง จังหวัดฉะเชิงเทรา ที่ดินตั้งวัดมีเนื้อที่ 21 ไร่ 80 ตารางวา

วัดหงษ์ทอง หรือชาวบ้านเรียก **วัดกลางน้ำ** ตั้งเมื่อวันที่ 13 กันยายน พ.ศ. 2526 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529 เขตวิสุงคามสีมากว้าง 20 เมตร ยาว 32 เมตร ภายในวัดได้ก่อสร้างศูนย์พัฒนาจิต ศาลาปฏิบัติธรรมกรรมฐาน *ศรนิลอนุสรณ์* ตั้งยื่นไปในทะเล มีการสร้างเจดีย์ที่บรรจุพระธาตุในทะเลใช้ชื่อว่า *พระธาตุคงคามหาเจดีย์ปรีชาประภากรณ์ปราชญ์ศรนิลอนุสรณ์* ซึ่งบรรจุพระธาตุอรหันต์ในทะเลเป็นแห่งแรกของโลก ภายในองค์พระเจดีย์ ชั้นล่างประดิษฐานหลวงพ่อโสธร ส่วนชั้นที่สองประดิษฐานหุ่นขี้ผึ้งรูปเหมือนจริงของพระมงคลเทพมุนี (สด จนฺทสโร) แห่งวัดปากน้ำ ภาษีเจริญ ชั้นนี้ยังประดิษฐาน พระพุทธมหามณีรัตนปฏิมากร หรือ พระแก้วมรกตองค์จำลอง ชั้นบนสุดนั้นเป็นที่บรรจุพระอรหันต์ธาตุไว้ในเจดีย์สีทอง ทุกชั้นมีภาพจิตรกรรมฝาผนังแสดงเรื่องราว พุทธประวัติ ภาพวาดของพระมหากษัตริย์ตั้งแต่อดีตจนถึงรัชกาลปัจจุบัน รวมทั้งพระบรมวงศานุวงศ์ วัดมีกุฏิหลวงปู่ ด้านบนมีเจดีย์สีทองขนาดย่อมอยู่

จุดเด่นของวัด คือ อุโบสถกลางทะเล ภายในมีพระประธานสีทองและมีจิตรกรรมฝาผนังเป็นเรื่องราวพุทธประวัติ ด้านหลังอุโบสถมีรูปหล่อเสด็จเตี่ยหรือพระเจ้าบรมวงศ์เธอ กรมหลวงชุมพรเขตอุดมศักดิ์ นอกจากนี้แล้วที่วัดหงษ์ทองแห่งนี้ ยังมีสิ่งศักดิ์สิทธิ์ เช่น ไอ้ไข่ เด็กวัดเจดีย์, หลวงพ่อโต, ศาลพ่อปู่ชีวกโกมารภัจจ์, พระแม่คงคา เป็นอาทิ

ในช่วงต้นเดือนเมษายนของทุกปีจะเปิดโอกาสให้พุทธศาสนิกชนมาบวชเนกขัมมะ (ชีพราหมณ์)

อ้างอิง
-------

1. ↑  "วัดหงษ์ทอง". ศูนย์ข้อมูลกลางทางวัฒนธรรม.
2. ↑  "วัดหงษ์ทอง". การท่องเที่ยวแห่งประเทศไทย (ททท.).
3. ↑  "ตื่นตา "โบสถ์กลางทะเล" อันซีนเมืองแปดริ้ว ที่ "วัดหงษ์ทอง"". ผู้จัดการออนไลน์.

คอมมอนส์ มีภาพและสื่อเกี่ยวกับ:  
**วัดหงษ์ทอง**
อำพันขี้ปลา
**อำพันขี้ปลา** **อำพันทอง** **อำพันทะเล** หรือ **ขี้วาฬ** เป็นสารประกอบอินทรีย์ชนิดหนึ่ง มีลักษณะคล้ายกับอำพัน เป็นสิ่งที่ได้มาจากทะเลและมหาสมุทร โดยเป็นผลิตผลจากสัตว์ทะเลขนาดใหญ่คือ วาฬชนิดวาฬหัวทุย มีลักษณะเด่นคือ มีกลิ่นหอม

ในยุคโบราณชาวตะวันตกเชื่อว่า อำพันขี้ปลาเกิดจากวาฬกลืนน้ำสีดำจากแม่น้ำสีดำแถบตะวันออกกลางที่มีกลิ่นหอม ชาวเปอร์เซียเรียกว่า *อัมบาร์* (*ambar*) เมื่อแพร่หลายไปยังยุโรป ชาวฝรั่งเศสจึงเรียกว่า *อ็องบร์กรี* (*ambre gris*) ซึ่งแปลว่า "อำพันสีเทา" เพื่อแยกแยะจากอำพันอย่างอื่นทั่วไป 

อำพันขี้ปลาเป็นผลิตผลที่มาจากการสำรอกหรือการขับถ่ายของวาฬหัวทุย มีลักษณะเป็นของแข็งซึ่งเป็นก้อนไขมันมีหลายเฉดสีตั้งแต่สีเทาหรือสีดำ ไปจนถึงสีโทนอ่อนอย่างสีส้มหรือสีขาวคล้ายหินอ่อน ที่พบเฉพาะในลำไส้ของวาฬหัวทุย มีส่วนประกอบของคอเลสเตอรอลและไขมันร้อยละ 80, สารเบนโซอิก และแอลกอฮอล์เชิงซ้อนทำให้มีกลิ่นหอม โดยวาฬหัวทุยจะกินสัตว์น้ำไม่มีกระดูกสันหลังจำพวกหมึกเป็นอาหารหลัก แต่จะกินเข้าไปโดยไม่มีการเคี้ยวอย่างละเอียดอย่างสัตว์บก แต่จะใช้วิธีการกลืนเข้าไปทั้งตัวแล้วไปย่อยสลายในกระเพาะ แต่คอเลสเตอรอลของหมึกไม่อาจจะย่อยได้ง่าย ประกอบกับหมึกมีปากที่แข็งระคายเนื้อเยื่อของวาฬ คอเลสเตอรอลดังกล่าวจึงไปสะสมเป็นก้อนอยู่ในลำไส้ของวาฬ ซึ่งขณะอยู่ในลำไส้ของวาฬ จะไม่มีกลิ่นหอม แต่จะมีกลิ่นเหม็นเหมือนสิ่งขับถ่ายทั่วไป และมีลักษณะเป็นก้อนสีดำมีความนิ่ม แต่เมื่อวาฬได้ขับถ่ายออกมาแล้วได้เกิดปฏิกิริยากับสายลมและแสงแดดนานนับปี โดยล่องลอยอยู่ในทะเลด้วยค่าความถ่วงจำเพาะที่มีน้อยกว่าน้ำทะเลจึงมีคุณสมบัติทางเคมีเปลี่ยนไป ทำให้มีลักษณะเป็นก้อนแข็งสีขาว น้ำตาล เทา หรือดำ ตามระยะเวลาในการทำปฏิกิริยา ละลายที่อุณหภูมิมากกว่า 62 องศาเซลเซียส แต่ด้วยอุณหภูมิ 100 องศาเซลเซียสจะระเหยเป็นไอ

อำพันขี้ปลานับเป็นของมีค่า ราคาแพง และหาได้ยากยิ่งตั้งแต่อดีตจนถึงปัจจุบัน มีประโยชน์ในการทำเป็นหัวน้ำหอมและเครื่องสำอาง หรือนำไปแต่งกลิ่นในอาหารหรือไวน์ สำหรับตำราสมุนไพรไทยใช้ทำยาได้ ทำให้มีราคาซื้อขายกิโลกรัมละหลายหมื่นบาท

การหาอำพันขี้ปลากระทำได้ 2 วิธี คือ รอให้ลอยมาติดตามชายฝั่ง หรือล่องเรือออกไปหากลางทะเลและออกล่าวาฬ แล้วผ่าท้องหาจากลำไส้ซึ่งถือเป็นส่วนหนึ่งของการล่าวาฬ ปัจจุบันมีการคุ้มครองตามกฎหมายสากล

ภาพคุณสมบัติทางเคมี
-------------------

* แอมเบรียนแอมเบรียน
* แอมบร็อกแอมบร็อก
* แอมบรินอลแอมบรินอล

อ้างอิง
-------


คอมมอนส์ มีภาพและสื่อเกี่ยวกับ:  
**อำพันขี้ปลา**

1. 1 2 3  ราชบัณฑิตยสถาน. *พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔.* กรุงเทพฯ : ราชบัณฑิตยสถาน, 2556, หน้า 1515.
2. 1 2  เรื่องของปลาวาฬสเปิร์ม
3. 1 2  ""อำพันทะเล" อึวาฬราคาสุดแพง ใช้สกัดทำน้ำหอม". คลังข้อมูลเก่าเก็บจากแหล่งเดิมเมื่อ 2013-02-03. สืบค้นเมื่อ 2012-12-07.
4. ↑  "อำพันจากทะเล ขี้ปลาวาฬ กก.ละหมื่นบาท" (PDF). คลังข้อมูลเก่าเก็บจากแหล่งเดิม (PDF)เมื่อ 2016-03-04. สืบค้นเมื่อ 2012-12-07.
ตัวอย่างแผ่นซับเสียงแบบหุ้มผ้า
**แผ่นซับเสียง** (อังกฤษ: Acoustic Panel) เป็นวัสดุที่ใช้สำหรับควบคุมเสียงก้อง และเสียงสะท้อนภายในห้อง  โดยทั่วไปจะใช้ในการปรับปรุงคุณภาพเสียงภายในห้อง เพื่อให้เกิดความชัดเจนของเสียง (Speech Intelligibility) แผ่นซับเสียงโดยทั่วไปมักทำมาจาก ฉนวนใยแก้ว หรือ ฉนวนใยหิน ประกอบด้วยโครงไม้ หุ้มด้วยผ้า หรือ อาจทำด้วยฟองน้ำ
**แผ่นซับเสียง** บางครั้งอาจเรียกว่า **อะคูสติกบอร์ด**

ทฤษฎีที่เกี่ยวข้อง
------------------

วัสดุทั่วไปที่มีพื้นผิวแข็งๆ เช่น ยิปซั่มบอร์ด กระจก ไม้อัด หรือ ผนังก่ออิฐฉาบปูน จะมีคุณสมบัติ เมื่อเสียงตกกระทบจะสะท้อนมากกว่า 90% ดูดซับเสียงได้ไม่ถึง 10% จึงทำให้เกิดปัญหาเสียงก้องขึ้นภายในห้อง ส่วน**แผ่นซับเสียง**นั้นจะมีคุณสมบัติในการดูดซับเสียงมากกว่า 60% ขึ้นไป (และบางรุ่นบางยี่ห้อ อาจมีความสามารถในการดูดซับเสียงได้สูงถึง 90%) เมื่อเสียงตกกระทบจึงสะท้อนน้อยกว่าวัสดุทั่วๆไป

อ้างอิง
-------

1. ↑  Architects, American Institute of; Giglio, Nina M. (2010-04-26). *Architectural Graphic Standards for Residential Construction* (ภาษาอังกฤษ). John Wiley & Sons. ISBN 978-0-470-39583-7.
2. ↑  AcousticsFREQ. "How to Build Your Own Acoustic Panels (DIY)". สืบค้นเมื่อ 2020-02-15.
3. ↑  Commercial Acoustics. "What is the Acoustic Absorption Coefficient?". สืบค้นเมื่อ 2021-08-07.
**นายอำพล พันธุ์ประสิทธิ์** (26 ตุลาคม พ.ศ. 2477 - ) อดีตสมาชิกสภาผู้แทนราษฎรจังหวัดชัยภูมิ 2 สมัย

ประวัติ
-------

อำพล พันธุ์ประสิทธิ์ เกิดเมื่อวันที่ 26 ตุลาคม พ.ศ. 2477 เป็นบุตรของนายพูน กับนางสุนันท์ พันธ์ประสิทธิ์ สำเร็จการศึกษาระดับประถมศึกษา จาก โรงเรียนภูมิวิทยา และ โรงเรียนอุดมวิทยา อำเภอภูเขียว จังหวัดชัยภูมิ ระดับมัธยมศึกษา จาก โรงเรียนอัสสัมชัญศรีราชา และ โรงเรียนอัสสัมชัญ ระดับปริญญาตรี ที่แผนกวารสารศาสตร์ (คณะวารสารศาสตร์และสื่อสารมวลชน ในปัจจุบัน) มหาวิทยาลัยธรรมศาสตร์ และได้เข้าศึกษาต่อที่สถาบัน World Press Institute ที่ Macalester College ประเทศสหรัฐอเมริกา

การทำงาน
--------

อำพล เริ่มทำงานครั้งแรกในช่วงที่เป็นนักศึกษาที่ หนังสือพิมพ์สยามรัฐ ที่มี นายประจวบ ทองอุไร เป็น บรรณาธิการ โดยเริ่มจากการเป็นผู้สื่อข่าวเศรษฐกิจ และ เป็นผู้เขียนคอลัมน์วิจารณ์การเมือง
ก่อนที่จะได้สอบชิงทุนการศึกษาจาก นิตยสาร Reader's Digest ไปศึกษาต่อที่ สหรัฐอเมริกา

หลังจากที่สำเร็จการศึกษากลับมา อำพลก็ได้เข้าทำงานที่บริษัทเชลส์ (ประเทศไทย) จำกัด ในฝ่ายประชาสัมพันธ์ ตำแหน่ง Press Officer ระดับ Supervisor และได้ลาออกจากงานหลังจากได้เลื่อนตำแหน่งขึ้นเป็นระดับ Executive โดยใน พ.ศ. 2513 ได้เข้าทำงานที่ สถานีโทรทัศน์ไทยทีวีสีช่อง 3 ในตำแหน่งเลขานุการผู้อำนวยการ และยังได้เป็นผู้จัดรายการทีวีให้กับช่องอื่นอีกด้วย

งานการเมือง
-----------

อำพล ได้ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคกิจสังคม แต่ได้รับเลือกตั้งครั้งแรก ในพ.ศ. 2519 และได้รับเลือกติดต่อกันรวม 2 ครั้ง 

### สมาชิกสภาผู้แทนราษฎร

อำพล พันธุ์ประสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดชัยภูมิ สังกัดพรรคกิจสังคม
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดชัยภูมิ สังกัดพรรคกิจสังคม

เครื่องราชอิสริยาภรณ์
---------------------

* พ.ศ. 2524 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
* พ.ศ. 2522 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)

อ้างอิง
-------

1. ↑  ภาพและประวัติสมาชิกวุฒิสภา พ.ศ. 2519. สำนักงานเลขารัฐสภา. 2519
2. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-07-01 ที่ เวย์แบ็กแมชชีน, เล่ม ๙๘ ตอนที่ ๒๐๖ ง ฉบับพิเศษ หน้า ๒๙๓๓, ๑๗ ธันวาคม ๒๕๒๔
3. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-07-01 ที่ เวย์แบ็กแมชชีน, เล่ม ๙๗ ตอนที่ ๖๔ ง ฉบับพิเศษ หน้า ๒๔๑๔, ๒๑ เมษายน ๒๕๒๓
แผนที่แสดงของเขตของโกตดาซูร์
ชายหาดเมืองนิส
**โกตดาซูร์** (ฝรั่งเศส: *Côte d'Azur*) หรือเป็นที่รู้จักในชื่อภาษาอังกฤษว่า **เฟรนช์ริวีเอรา** (อังกฤษ: French Riviera) เป็นชายฝั่งทะเลเมดิเตอร์เรเนียนทางมุมตะวันออกเฉียงใต้ของประเทศฝรั่งเศส รวมไปถึงโมนาโก ไม่มีขอบเขตแน่ชัดแต่มักจะกล่าวถึงว่า มีขอบเขตตั้งแต่ม็องตงไปจนถึงชายแดนอิตาลี ทางตะวันออกของแซ็ง-ทรอเป, อีแยร์ หรือกาซี ทางตะวันตก

ชายหาดเป็นหนึ่งในบริเวณที่มีรีสอร์ตสมัยใหม่แรก ๆ โดยเริ่มจากการเป็นที่พักตากอากาศฤดูหนาวของคนชั้นสูงอังกฤษในช่วงปลายศตวรรษที่ 18 และเมื่อทางรถไฟมาถึงในช่วงกลางศตวรรษที่ 19 จึงเป็นจุดพักผ่อนของ ชาวอังกฤษ รัสเซีย และสมาชิกราชวงศ์ เช่น สมเด็จพระราชินีนาถวิกตอเรียแห่งสหราชอาณาจักร และพระเจ้าเอ็ดเวิร์ดที่ 7 แห่งสหราชอาณาจักร

ในช่วงครึ่งแรกของศวรรษที่ 20 เหล่าศิลปินและนักเขียนยังมาเยี่ยมเยียนประจำ เช่น ปาโบล ปีกัสโซ, อ็องรี มาติส, อีดิธ วอร์ทัน, ซอเมอร์เซต เมาม์, และอัลดุส ฮักซ์ลีย์ เช่นเดียวกับชาวอเมริกันและชาวยุโรปที่ร่ำรวย หลังสงครามโลกครั้งที่สอง เป็นจุดหมายปลายทางของนักท่องเที่ยวที่มีชื่อเสียง มีคนผู้มีชื่อเสียงหลายคนมีบ้านอยู่แถบนี้ เช่น เอลตัน จอห์น และบรีฌิต บาร์โด โกตดาซูร์เป็นบ้านชาวต่างชาติ 83,962 ครัวเรือน กว่า 163 สัญชาติ และประมาณว่า มีชาวต่างชาติที่มิใช่ฝรั่งเศสอาศัยมากกว่าชาวฝรั่งเศสอย่างมาก

เมืองที่ใหญ่ที่สุดคือเมืองนิส ที่มีประชากร 347,060 คน (ข้อมูลปี ค.ศ. 2006) เป็นสถานที่ของการล่องเรือยอช์ตและเดินเรือ เป็นสถานที่ที่มีแสงแดด 300 วันต่อปี มีชายหาดยาว 115 กิโลเมตร มีสนามกอล์ฟ 18 สนาม รีสอร์ตสกี 14 แห่ง และร้านอาหาร 3,000 ร้าน

อ้างอิง
-------

1. ↑  "Côte d'Azur, côte méditerranéenne française entre Cassis et Menton" ("Côte d'Azur, French Mediterranean coast between Cassis and Toulon") in *Dictionnaire Hachette encyclopédique* (2000), p. 448.
2. ↑  "Côte d'Azur, Partie orientale du littoral français, sur la Méditerranée, de Cassis à Menton" ("Côte d'Azur, Eastern part of the French coast, on the Mediterranean, from Cassis to Menton"), in *Le Petit Larousse illustré* (2005), p. 1297.
3. ↑  INSEE 1999 census
4. ↑  e.g. Comité Régional du Tourisme Riviera Côte d'Azur
5. ↑  INSEE, 2009 - INSEE.fr
6. ↑  Côte d'Azur Economic Development Agency, op.cit. p.66
**อำพล ศิริวัฒนกุล** (25 กรกฎาคม พ.ศ. 2479 - ) อดีตสมาชิกสภาผู้แทนราษฎรจังหวัดลำปาง 1 สมัย

ประวัติ
-------

นายอำพล ศิริวัฒนกุล เกิดเมื่อวันที่ 25 กรกฎาคม พ.ศ. 2479 สำเร็จการศึกษาระดับมัธยมศึกษาตอนปลาย จากโรงเรียนสันติราษฎร์บำรุง (โรงเรียนสันติราษฎร์วิทยาลัย ในปัจจุบัน) 

นายอำพล สมรสกับนางนิศากร (นามสกุลเดิม มีทรัพย์) มีบุตร-ธิดา 3 คน

งานการเมือง
-----------

นายอำพล เข้าสู่วงการการเมืองด้วยการเป็นสมาชิกสภาจังหวัดเมื่อปี พ.ศ. 2518 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรครวมไทย ซึ่งได้รับเลือกตั้งแค่ครั้งเดียว

### สมาชิกสภาผู้แทนราษฎร

นายอำพล ศิริวัฒนกุล ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดลำปาง สังกัดพรรครวมไทย

เครื่องราชอิสริยาภรณ์
---------------------

* พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)

อ้างอิง
-------

1. ↑  ภาพและประวัติสมาชิกรัฐสภา พ.ศ. 2529. สำนักงานเลขารัฐสภา. 2529
2. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-11-03 ที่ เวย์แบ็กแมชชีน, เล่ม ๑๐๓ ตอนที่ ๒๑๓ ง ฉบับพิเศษ หน้า ๕, ๓ ธันวาคม ๒๕๒๙
ฟูงุในถัง
**ฟูงุ** (ญี่ปุ่น: 河豚 Fugu หรือ 鰒; フグ) หรือบางครั้งคนไทยสะกดว่า **ฟูกุ** หรือ **ฟุกุ** เป็นคำภาษาญี่ปุ่นที่หมายถึงปลาปักเป้าและอาหารที่ทำจากมัน ตามปกติจะอยู่ในสกุลทากิฟูงุ (*Takifugu*), สกุล *Lagocephalus* และสกุล *Sphoeroides* ในวงศ์ปลาปักเป้าฟันสี่ซี่ (Tetraodontidae) เนื่องจากมีสารพิษที่มีชื่อว่าเตโตรโดท็อกซิน จึงต้องเตรียมอย่างระมัดระวังโดยเอาส่วนที่มีพิษออกและไม่ให้พิษซึมเข้าเนื้อ

ร้านที่ทำฟูงุถูกควบคุมอย่างเข้มงวดตามกฎหมายในประเทศญี่ปุ่นและประเทศอื่น ๆ อีกหลายประเทศ และเชฟที่เตรียมฟูงุนั้นต้องมีคุณสมบัติผ่านการฝึกอบรมอย่างเข้มงวดจึงจะได้รับอนุญาตให้เตรียมฟูงุ การเตรียมฟูงุกินเองบางครั้งนำไปสู่การเสียชีวิต

เชฟส่วนมากมักเสิร์ฟฟูงุเป็นซาชิมิและชิรินาเบะ บางคนเชื่อว่าตับของฟูงุนั้นมีรสชาติดี แต่ก็เป็นอวัยวะที่มีพิษมากที่สุดและถูกห้ามเสิร์ฟในร้านอาหารของญี่ปุ่นเมื่อปี ค.ศ. 1984 ฟูงุได้กลายเป็นหนึ่งในอาหารที่มีชื่อเสียงโด่งดังที่สุดในบรรดาอาหารญี่ปุ่น

อ้างอิง
-------

1. 1 2  Davidson, Alan (2006). *The Oxford Companion to Food*. Oxford University Press. p. 324. ISBN 0-19-280681-5.
2. 1 2 3  Hosking, Richard (1997). *A Dictionary of Japanese Food: Ingredients & Culture*. Tuttle Publishing. pp. 41–42. ISBN 0-8048-2042-2.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**จานฟูงุ**
**วังโชมง** (ฝรั่งเศส: *Château de Chaumont*) เป็นวังที่ตั้งอยู่ที่บนฝั่งแม่น้ำลัวร์ในโชมง-ซูร์-ลัวร์ในจังหวัดลัวเรแชร์ ประเทศฝรั่งเศส ปราสาทโชมงก่อสร้างโดย Eudes II เคานต์แห่งบลัว ในคริสต์ศตวรรษที่ 10 เพื่อใช้เป็นป้อมสำหรับป้องกันบลัวจากการโจมตี

ประวัติ
-------

ในปี ค.ศ. 1465 โชมงถูกเพลิงไหม้หมดตามพระบรมราชโองการของพระเจ้าหลุยส์ที่ 11 แห่งฝรั่งเศส และต่อมาสร้างใหม่โดยชาร์ลที่ 1 แห่งอ็องบวซระหว่าง ค.ศ. 1465 ถึง ค.ศ. 1475 และมาเสร็จในสมัยของโอรส ชาร์ลที่ 2 แห่งอ็องบวซแห่งโชมงระหว่าง ค.ศ. 1498 ถึง ค.ศ. 1510 โดยความช่วยเหลือของลุงจอร์จแห่งอ็องบวซ

ในปี ค.ศ. 1560 แคทเธอรีน เดอ เมดิชิซื้อโชมงหลังจากการเสด็จสวรรคตของพระสวามีพระเจ้าอองรีที่ 2 และทรงใช้เป็นที่จัดงานเลี้ยงต่างที่รวมแขกเช่นนอสตราดามุส แต่ไม่นานหลังจากนั้นแคทเธอรีนก็บังคับให้ไดแอนน์เดอปัวตีเยพระสนมของพระสวามีให้แลกวังเชอนงโซกับวังโชมง ไดแอนน์เดอปัวติเยร์พำนักอยู่ที่นี่ได้ไม่นาน

ในปี ค.ศ. 1750 ฌัก-ดอนาเตียง เลอ แร (Jacques-Donatien Le Ray) ซื้อวังนี้สำหรับเป็นที่พำนักในชนบท และก่อตั้งโรงงานทำแก้วและเครื่องปั้นดินเผาขึ้น ดอนาเตียง เลอ แรได้ชื่อว่าเป็น "บิดาแห่งการปฏิวัติอเมริกัน" ของฝรั่งเศสเพราะความที่รักอเมริกา เบนจามิน แฟรงคลินมาเป็นแขกของวังโชมง แต่ใน ค.ศ. 1789 รัฐบาลของคณะการปฏิวัติฝรั่งเศสก็ทำการยึดทรัพย์ของดอนาเตียง เลอ แรรวมทั้งวังโชมง

ต่อมาใน ค.ศ. 1810 นักประพันธ์ชาวสวิสอาน หลุยส์ แฌร์แมน เดอ สตาแอล (Anne Louise Germaine de Staël) ก็ซื้อวัง และต่อมา เซย์ ซูการ์ก็มาซื้อต่อใน ค.ศ. 1875 ปลายปีเดียวกัน ซูการ์สมรสกับเจ้าแห่งเบรย (Broglie) ผู้เป็นเจ้าของต่อมาจนถึงปี ค.ศ. 1938 เมื่อตกไปเป็นสมบัติของรัฐบาล วังโชมงในปัจจุบันเป็นพิพิธภัณฑ์

อ้างอิง
-------

1. ↑  Fairweather, Maria. Madame de Staël. New York: Carroll & Graf, 2005 (hardcover, ISBN 0786713399); 2006 (paperback, ISBN 078671705X); London: Constable & Robinson, 2005 (hardcover, ISBN 1-84119-816-1); 2006 (paperback, ISBN 1-84529-227-8).

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ วังโชมง

ระเบียงภาพ
----------

* 
* 
* 
* 
* 



|  |  |
| --- | --- |
|   | **สถานีย่อยประเทศฝรั่งเศส** |


| * ด
* ค
* ก
ปราสาทและวังแห่งลุ่มแม่น้ำลัวร์ |
| --- |
| 
* อ็องบวซ
* อ็องเฌ
* อาแซ-เลอ-รีโด
* บลัว
* บูร์เดแซียร์
* ช็องบอร์
* โชมง
* เชอนงโซ
* ชาโตเดิง
* เชอแวร์นี
* ล็องแฌ
* ล็อช
* เมอนาร์
* มงซอโร
* แปลซี-บูเร
* เลอรีโว
* โซมูร์
* ซูว์ลี
* ตาลซี
* ทรูแซ
* อูว์เซ
* วาล็องแซ
* วีล็องดรี

 |  |